PATVIRTINTA

Ežerėlio pagrindinės mokyklos

direktoriaus 2022 m. vasario 1 d.

įsakymu Nr. V-14

**EŽERĖLIO PAGRINDINĖS MOKYKLOS**

**MOKINIŲ SKATINIMO IR DRAUSMINIMO TVARKA**

1. **BENDROSIOS NUOSTATOS**

**1**. Ežerėlio pagrindinės mokyklos (toliau – Mokyklos) mokiniai yra mokyklos bendruomenės nariai ir naudodamiesi savo teisėmis turi laikytis nustatytų elgesio normų, vidaus tvarkos taisyklių.

**2.** Mokinių skatinimo ir drausminimo tvarka (toliau Tvarka) parengta vadovaujantis LR Konstitucija, LR Vaiko teisių apsaugos pagrindų įstatymu, Švietimo įstatymu ir kitais LR įstatymais, poįstatyminiais teisės aktais, reglamentuojančiais mokyklų veiklą.

**3.** Pagrindinės mokinių elgesio taisyklės reglamentuoja mokinių elgesį tarpusavyje, su mokytojais, kitais darbuotojais, mokyklos patalpose ir teritorijoje, renginių ir ekskursijų metu, atsakomybę dėl narkotinių ir psichotropinių medžiagų vartojimo ir kitų pažeidimų, bei mokinių atsakomybę ir skatinimą.

**II. MOKINIŲ TEISĖS**

**4. Mokinys turi teisę:**

4.1. Mokytis pagal savo gebėjimus ir poreikius, įgyti valstybinius standartus atitinkantį išsilavinimą.

4.2. Gauti informaciją apie mokyklos siūlomas švietimo programas ir mokymosi formas.

4.3. Gauti geros kokybės švietimo paslaugas.

4.4. Gauti nešališką mokymosi pasiekimų įvertinimą, pagrįstą Lietuvos Respublikos švietimo ir mokslo ministro įsakymu patvirtinta Mokinių pažangos ir pasiekimų vertinimo samprata bei Ežerėlio pagrindinės mokyklos mokinių pažangos ir pasiekimų bendraisiais vertinimo kriterijais.

4.5. Nemokamai naudotis mokyklos biblioteka, vadovėliais ir kita literatūra, informacinių technologijų įranga (tik ugdymo(si) tikslais).

4.6. Gauti informaciją apie savo pasiekimų vertinimą ir kitą su mokymusi susijusią informaciją.

4.7. Pasirinkti mokyklos siūlomas formaliojo švietimo programas, programas papildančius modulius, pasirenkamųjų dalykų programas ir papildomojo ugdymo programas.

4.8. Sulaukus 14 metų, savarankiškai pasirinkti dorinio ugdymo (etikos arba tikybos) programą.

4.9. Atstovauti mokyklai olimpiadose, konkursuose, viktorinose, varžybose.

4.10. Burtis į vaikų ir jaunimo organizacijas, kurių veikla neprieštarauja Lietuvos Respublikos įstatymams, lavintis mokykloje veikiančiuose saviugdos ir saviraiškos būreliuose.

4.11. Dalyvauti mokyklos savivaldoje, būti išrinktam į mokyklos ir šalies mokinių savivaldos institucijas.

4.12. Dalyvauti posėdžiuose, kai svarstomas jų elgesys.

4.13. Mokytis pagarba pagrįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkantį mokymosi krūvį ir darbo vietą.

4.14. Gauti pedagoginę, socialinę, specialiąją pedagoginę, psichologinę, pirmąją medicininę pagalbą.

4.15. Į minties, sąžinės, religijos, žodžio laisvę.

4.16. Į poilsį ir laisvalaikį, atitinkantį jų amžių ir sveikatą.

4.17. Puoselėti savo kalbą, kultūrą, papročius, tradicijas.

4.18. Lietuvos Respublikos įstatymų nustatyta tvarka ginti savo teises.

**III. MOKINIŲ PAREIGOS IR ATSAKOMYBĖ**

**5. Ežerėlio pagrindinės mokyklos mokinys:**

5.1. Atsakingai vykdo pagrindinę mokinio pareigą – aktyviai mokosi per pamokas, sąžiningai atlieka savarankiškas ir kontrolines užduotis;

5.2. Kasdien peržiūri informaciją elektroniniame dienyne;

5.3. Nepraleidinėja pamokų ir nevėluoja į jas be priežasties. Praleistas pamokas pateisina mokyklos nustatyta tvarka;

5.4. Pagarbiai bendrauja, mandagiai ir kultūringai elgiasi mokykloje ir viešose vietose, garbingai atstovauja savo mokyklai;

5.5. Bendrauja taisyklinga kalba;

5.6. Laikosi saugaus elgesio ir priešgaisrinės saugos reikalavimų;

5.7. Vykstant pamokoms bet kurioje mokyklos vietoje užtikrina tylą;

5.8. Nešiukšlina mokykloje ir jos teritorijoje;

5.9. Tualetuose laikosi higienos reikalavimų, taupiai naudoja elektrą, vandenį ir kitus mokyklos išteklius;

5.10. Mokyklos valgykloje valgo klasei nurodytos pertraukos metu;

5.11. Saugo asmeninius daiktus, nepalieka jų klasėse, kabinetuose, kitose patalpose;

5.12. Radęs pamestus, be priežiūros paliktus daiktus, juos paduoda budėtojai;

5.13. Dėvi mokyklinę uniformą, ateina į mokyklą švariai, tvarkingai apsirengęs. Sportinę aprangą ir avalynę dėvi tik kūno kultūros pamokose. Patalpose nedėvi viršutinių rūbų (paltų, striukių, kepurių ir pan.);

5.14. Vieną kartą per kalendorinius metus pasitikrina sveikatą;

**6. Mokiniui draudžiama:**

6.1. Į mokyklą atsinešti ne mokymo procesui skirtus aštrius, degius, sprogius, lakius, aerozolinius, pirotechnikos daiktus ar medžiagas (degtukus, žiebtuvėlius, peilius, dujų balionėlius, lazerinius žibintuvėlius, šaunamuosius ginklus ir kt.);

6.2. Atsinešti, vartoti alkoholinius gėrimus, narkotines bei psichotropines medžiagas, toksines medžiagas, energetinius gėrimus, rūkyti cigaretes bei elektronines cigaretes, o taip pat jas platinti ne tik mokyklos patalpose bei teritorijoje, bet ir už mokyklos ribų, vykstant pamokoms nors ir nesant jose;

6.3. Kviestis, atsivesti į mokyklą pašalinius asmenis;

6.4. Naudoti fizinį, psichologinį smurtą, reketuoti, tyčiotis;

6.5. Filmuoti ir fotografuoti be mokytojo leidimo;

6.6. Virtualioje erdvėje skleisti kitų asmenų privatumą pažeidžiančią informaciją.

6.7. Vartoti necenzūrinius žodžius, rodyti nepadorius gestus, spjaudytis, gliaudyti saulėgrąžas;

6.8. Mokyklos patalpose bėgioti, triukšmauti, stumdytis, demonstruoti kovinius judesius;

6.9. Pamokoje ir renginių metu naudotis ausinukais, mobiliaisiais telefonais (jie privalo būti kuprinėje ir išjungti).

6.10. Gadinti mokyklos turtą, be leidimo liesti kitų asmenų daiktus;

6.11. Lošti kortomis ar žaisti kitus azartinius žaidimus;

6.12. Vykstant pamokoms pagal tvarkaraštį išeiti iš mokyklos be auklėtojo, dalyko mokytojo ar socialinio pedagogo žinios;

6.13. Vėluoti į pamokas;

6.14**.** Mokykloje dėvėti striukes, paltus, nešioti kepures, plėšytus džinsus, šortus, blizonus su gobtuvais;

6.15. Esant minusinei temperatūrai į kiemą eiti be viršutinių rūbų.

6.16. Žiemos metu žaisti su sniegu arti mokyklos pastato, mėtyti sniegą į sienas, langus, praeivius ir transporto priemones.

**7. Darbo tvarkos ir elgesio taisyklės mokyklos rūbinėje:**

7.1. Atvykę į mokyklą, mokiniai paltus ir striukes palieka mokyklos rūbinėje klasei skirtai vietai;

7.2. Pirštines, šalikus tvarkingai palieka kišenėse ar rankovėse;

7.3 Nepalieka kišenėse naudingų, vertingų daiktų ar pinigų;

**8. Darbo tvarkos ir elgesio taisyklės kabinetuose ir kitose mokymosi aplinkose:**

8.1. Mokiniai po skambučio įėję į kabinetą pasiruošia visas pamokai reikalingas priemones;

8.2. Pamoka prasideda mokiniams atsistojus ir pasisveikinus;

8.3. Mokinys sėdi pastovioje, mokytojo nurodytoje vietoje;

8.4. Netrukdo mokytojui ir draugams;

8.5. Bendrauja bendrine kalba;

8.6. Naudodamiesi sąsiuviniais, vadovėliais ir kitomis priemonėmis juos tausoja ir vykdo vieningus mokytojo reikalavimus;

8.7. Pasibaigus pamokai, mokiniai iš kabineto gali išeiti tik mokytojui leidus, palikdami tvarkingą darbo vietą;

8.8. Pamokų metu nekramto gumos, nevalgo, negeria gėrimų;

8.9. Nesinaudoja mobiliaisiais telefonais;

8.9. Pakeitus ugdymosi vietą dėl netinkamo elgesio pamokos metu, atlieka mokytojo pateiktas užduotis, prižiūrint įgaliotam asmeniui.

**9. Darbo tvarkos ir elgesio taisyklės mokyklos valgykloje:**

9.1. Po 3 pamokų valgo 1-4 klasių mokiniai;

9.2. Po 4 pamokų valgo 5-8 klasių mokiniai;

9.3. Po 5 pamokų valgo 9-12 klasių mokiniai;

9.4. Mokiniai į valgyklą su striukėmis ir kepurėmis neįleidžiami;

9.5. Indus ir stalo įrankius pavalgę visi nusineša patys;

9.6. Pagarbiai elgtis su maistu, nesisavinti ir nereikalauti kitų valgio;

9.7. Maistą įsigyja eilės tvarka, eilėje laikosi drausmės, nesistumdo, nekelia triukšmo;

9.8. Mokyklos valgykloje galima tik valgyti ir gerti (negalima rašyti, skaityti, žaisti ir pan.)

9.9. Mokiniai gaunantys nemokamą maitinimą, iškilus neaiškumams, nedelsiant kreipiasi į socialinę pedagogę;

9.10 Mokinys, turintis nusiskundimų dėl valgyklos personalo elgesio ar maisto kokybės, kreipiasi į mokyklos vadovą.

**10. Darbo tvarkos ir elgesio taisyklės koridoriuose:**

10.1. Lipant laiptais dešine puse, nebėgti ir nesistumdyti;

10.2. Saugoti koridorių sienas, inventorių, negadinti rankdarbių, ekspozicijų, gėlių;

10.3. Nesėdėti ant palangių, nedėti kuprinių;

10.4. Viešai nedemonstruoti intymios draugystės;

10.5. Paklusti budinčiųjų nurodymams;

10.6. Apie elgesio pažeidimus ar atsitikusią nelaimę informuoti budintį mokytoją, mokyklos budėtoją, klasės auklėtoją, socialinį pedagogą ar administraciją;

**11. Darbo tvarkos ir elgesio taisyklės renginių metu:**

11.1. Į salėje vykstantį renginį ateiti be kuprinės (kuprinės paliekamos klasės auklėtojo arba lydinčio mokytojo kabinete);

11.2. Sėdėti prie savo klasės su auklėtoju ar mokytoju;

11.3. Elgtis tolerantiškai visiems renginio dalyviams, garsiai nereikšti neigiamų emocijų, pastabų, netriukšmauti;

11.4. Esant svarbiam reikalui iš salės išeiti tik pertraukėlės metu tarp pasirodymų mokytojui leidus;

11.5. Į salę įeiti ir išeiti nestumdant kitų.

**IV. MOKINIŲ SKATINIMAS IR DRAUSMINIMAS:**

**12. Mokiniai yra skatinami:**

12.1. Už pasiekimus mokslo, meno, sporto srityse;

12.2. Už labai gerą mokymąsi;

12.3. Už gerą pamokų lankomumą;

12.4. Už aktyvią veiklą, naujas iniciatyvas;

12.5. Už taurius, drąsius poelgius;

12.6. Už mokslo, elgesio, kitos veiklos pažangą.

**13. Mokinius skatinti gali:**

13.1. Klasės auklėtojas;

13.2. Dalyko mokytojas;

13.3. Socialinis pedagogas;

13.4. Mokyklos savivaldos institucijos ir visuomeninės organizacijos;

13.5. Mokyklos vadovybė;

13.6. Kauno rajono švietimo skyrius/centras;

13.7. Lietuvos Respublikos Švietimoir mokslo ministerija.

**14. Skatinimo priemonės:**

14.1. Įrašas elektroniniame dienyne;

14.2. Pagyrimas, viešas pagyrimas;

14.3. Padėka mokiniui ir jo tėvams;

14.4. Garbės raštai, diplomai, dovanos, prizai, kelionės ir kt.;

**15. Drausminimo priemonės:**

15.1. Žodinis įspėjimas – skiria klasės auklėtojas, dalyko mokytojas, budintis mokytojas, mokyklos administracija, kiti mokyklos darbuotojai;

15.2. Pastaba – įrašant į elektroninį dienyną;

15.3. Drausmės Pažeidimo pažyma (priedas 1); Pranešimo apie smurtą ir/ar patyčias forma (priedas 1) – rašo klasės auklėtojas, dalyko mokytojas, budintis mokytojas, kiti mokyklos darbuotojai;

15.4. Tėvų iškvietimas į mokyklą – kviečia mokytojas, klasės auklėtojas, socialinis pedagogas, psichologas, direktoriaus pavaduotojas, direktorius;

15.5. Svarstymas MVGK (mokyklos vaiko gerovės komisijoje) – klasės auklėtojo, mokytojo ar socialinio pedagogo teikimu. Apie prasižengimą ir priimtas priemones informuojami tėvai, esant reikalui, jie kviečiami į svarstymą.

15.6. Svarstymas Mokytojų tarybos posėdyje MVGK teikimu, į posėdį kviečiami dalyvauti tėvai (globėjai);

15.7. Nusižengimo aprašymo perdavimas Kauno rajono Policijos komisariatui - MVGK teikimu, informuojant tėvus (globėjus).15.8. Už grubius administracinės tvarkos pažeidimus, nedelsiant kreipiamasi į Kauno rajono policijos komisariatą ar VTAT (Vaikų teisių apsaugos tarnybą).

**16. Nuobaudos skiriamos už pamokų nelankymą ir vėlavimą į pamokas:**

16.1. Pavėlavus į pamokas daugiau kaip 3 kartus (per savaitę) klasės auklėtojas informuoja tėvus žodžiu, įrašo pastabą elektroniniame dienyne. Situacijai negerėjant kreipiamasi į socialinę pedagogę.

16.2. Praleidus be pateisinamos priežasties pamoką – klasės auklėtojas informuoja tėvus žodžiu, įrašo pastabą elektroniniame dienyne;

16.3. Praleidus be pateisinamos priežasties 5 - 10 pamokų (per mėnesį), klasės auklėtojas kreipiasi į socialinę pedagogę. Socialinė pedagogė lankomumo prevencijai moksleiviui duoda pildyti „Lankomumo kortelę“ vienai savaitei.

16.4. Praleidus be pateisinamos priežasties 20 pamokų (per mėnesį), klasės auklėtojo teikimu mokinys svarstomas MVGK, dalyvauti kviečiami tėvai.

16.5. Mokinys, nelankantis pamokų po svarstymo, MVGK teikimu perduodamas Kauno rajono policijos komisariatui ar Vaiko teisių apsaugos tarnybai dėl administracinių poveikio priemonių taikymo šeimai.

16.6. Mokinys, nelankantis pamokų, kraštutiniais atvejais, pritariant Mokytojų tarybai, šalinamas iš mokyklos, laikantis LR galiojančių įstatymų.

**17. Nuobaudos skiriamos už mokyklos vidaus tvarkos, mokinio elgesio taisyklių, toliau „Taisyklių“ pažeidimus:**

17.1. Mokyklos vidaus tvarkos Taisyklių, mokinio elgesio taisyklių ir mokymosi sutarties fiksuojami pažeidimai ,,Drausmės pažeidimo pažymoje“ ar „Pranešimo apie smurtą ir/ar patyčias formoje“. Pažyma ir forma pristatoma socialinei pedagogei;

17.2. Mokiniams, nesilaikantiems Taisyklių, mokytojas, klasės auklėtojas ar kitas mokyklos darbuotojas pareiškia žodinį įspėjimą;

17.3. Pasikartojus Taisyklių pažeidimui, pastaba įrašoma elektroniniame dienyne;

17.4. Klasės vadovas kas mėnesį peržiūri pastabas. Jas išanalizuoja, aptaria su mokiniais individualiai ar klasės valandėlės metu; esant poreikiui konsultuojasi su soc. pedagoge ir kartu aptaria poveikio priemones (Drausminimo sutartį, Lankomumo kortelę ar kt.);

17.5. Surinkus 3 „Drausmės pažeidimo pažymas“ į mokyklą kviečiami moksleivio tėvai (globėjai, rūpintojai) pokalbio su klasės auklėtoju, mokyklos socialine pedagoge.

17.6. Surinkus 5 „Drausmės pažeidimo pažymas“ moksleivis svarstomas MVGK, dalyvaujant tėvams (globėjams, rūpintojams).

17.7. Jei mokinys sugadino mokyklos inventorių, jo tėvai pagal mokyklos darbuotojo raštišką pranešimą ir suderinę su pavaduotoju ūkiniams reikalams, atlygina materialinę žalą.

17.8. Mokiniams galima taikyti poveikio priemones vadovaujantis direktoriaus 2017 m. rugsėjo 1 d. įsakymu Nr V-68 „Dėl poveikio priemonių taikymo netinkamai besielgiantiem mokiniams“ tvarkos aprašu.

17.9. Besityčiojusiems ar smurtavusiems mokiniams pildoma „Pranešimo apie smurtą ir /ar patyčias forma“ ( priedas Nr 1). Drausminimo priemonės taikomos vadovaujantis direktoriaus 2017 m. rugsėjo 1 d. įsakymu Nr V-68 „Prevencijos ir intervencijos vykdymo tvarkos aprašas“.

17.10. Jei moksleivio elgesys kelia grėsmę kitų bendruomenės narių saugumui, MVGK svarstomas klausimas dėl siūlymo moksleiviui pakeisti ugdymo įstaigą, dalyvaujant tėvams (globėjams, rūpintojams), laikantis LR galiojančių įstatymų.

17.11. Mokinio pašalinimo iš mokymo įstaigos klausimas gali būti sprendžiamas už pasikartojančius ypač grubius nusižengimus.

**18. Nuobaudos už necenzūrinių žodžių vartojimą mokykloje:**

18.1. Necenzūrinių žodžių vartojimas mokykloje pirmą kartą – žodinis mokytojo ar mokyklos darbuotojo įspėjimas.

18.2. Pasikartojantis necenzūrinių žodžių vartojimas mokykloje – informuojami mokinio tėvai (globėjai, rūpintojai) rašant mokiniui pastabą į elektroninį dienyną bei pildoma drausmės pažeidimo pažyma.

18.3. Sistemingas necenzūrinių žodžių vartojimas mokykloje (3 drausmės pažeidimo pažymos) – į mokyklą kviečiami mokinio tėvai (globėjai, rūpintojai).

**19. Nuobaudos už azartinių lošimų organizavimą ir dalyvavimą juose:**

19.1. Azartiniais lošimais vadinamas bet koks lošimas iš pinigų, daiktų, ar kitokių vertingų daiktų siekiant gauti pelno arba naudos.

19.2. Pirmą kartą pastebėjus lošiant azartinius žaidimus mokykloje – žodinis mokyklos darbuotojo įspėjimas.

19.3. Pasikartojus azartiniams lošimams mokykloje rašoma drausmės pažeidimo pažyma ir konfiskuojamos lošimo priemonės (jos grąžinamos tėvams (globėjams, rūpintojams)).

19.4. Sistemingas azartinių lošimų žaidimas mokykloje (3 drausmės pažeidimo pažymos) – moksleivis svarstomas MVGK, dalyvaujant tėvams (globėjams, rūpintojams).

**20. Nuobaudos už naudojimąsi telefonais ir grotuvais pamokų metu:**

20.1. Pirmą kartą pastebėjus mokinius, besinaudojančius telefonais ir/arba grotuvais pamokos metu – žodinis mokytojo įspėjimas.

20.2. Pasikartojus naudojimosi telefonu ir/arba grotuvais pamokos metu atvejams rašoma drausmės pažeidimo pažyma, informuojami tėvai (globėjai, rūpintojai). Mokytojas turi teisę paimti telefoną (prie vaiko akių jį išjungti) ir perduoti mokyklos direktorei, pavaduotojai ugdymui, socialinei pedagogei, klasės auklėtojai kuris grąžina telefoną tik mokinio tėvams (globėjams, rūpintojams).

20.3. Pertraukų metu naudojantis telefonais arba grotuvais netrikdyti aplinkinių, nefilmuoti, nefotografuoti kitų asmenų. Priešingu atveju mokytojas turi teisę atimti telefoną arba grotuvą ir grąžinti jį tik tėvams (globėjams, rūpintojams).

**21. Nuobaudos už alkoholio, tabako ir elektroninių cigarečių, narkotinių medžiagų nei energetinių gėrimų vartojimą ar turėjimą mokykloje, mokyklos teritorijoje ir jos prieigose:**

21.1. Už rūkymą (tabako ir elektroninių cigarečių vartojimą, turėjimą) mokyklos patalpose, mokyklos teritorijoje ir prieigose – klasės auklėtojas ar socialinė pedagogė raštu informuoja tėvus, mokinys rašo paaiškinimą.

21.2. Mokiniui ir toliau rūkant mokyklos patalpose, jos teritorijoje ir prieigose socialinės pedagogės, klasės auklėtojo ar MVGK teikimu nusižengimo aprašymas perduodamas Kauno rajono policijos komisariatui.

21.3. Už energetinių gėrimų vartojimą mokyklos patalpose, teritorijoje ir prieigose – mokytojas, klasės auklėtojas ar kitas mokyklos darbuotojas turi teisę paimti iš vaiko energetinį gėrimą ir jį išpilti. Pildoma drausmės pažeidimo pažyma, informuojami tėvai(globėjai, rūpintojai).

21.4. Pastebėjus mokinį, apsvaigusį nuo alkoholio ar narkotinių medžiagų, į mokyklą nedelsiant kviečiami tėvai (globėjai, rūpintojai), pranešama VTAT., Kauno rajono policijos komisariatui.

21.4. Kilus įtarimui, kad mokinys gali turėti draudžiamų daiktų, prašoma parodyti asmeninius daiktus dalyvaujant mažiausiai dviem mokyklos darbuotojams, vienas iš jų privalo būti mokyklos vadovas arba jo įgaliotas asmuo (socialinė pedagogė, pavaduotoja ugdymui); mokiniui nesutikus, kviečiami tėvai (globėjai, rūpintojai) ir/ar teritorinės policijos įstaigos specialistai.

**V. BAIGIAMOSIOS NUOSTATOS**

22. Šis dokumentas įsigalioja nuo jo patvirtinimo datos ir yra privalomas visiems Ežerėlio pagrindinės mokyklos mokiniams bei VDU Ugnės Karvelis gimnazijos Ežerėlio vidurinio ugdymo skyriaus mokiniams.

23. Mokiniai ir mokytojai pasirašytinai supažindinami su šiomis taisyklėmis kiekvienų mokslo metų rugsėjo mėnesio pirmąją savaitę.

24. Tėvai (globėjai, rūpintojai) su mokinių elgesio taisyklėmis supažindinami žinute per elektroninį dienyną su nuoroda į mokyklos internetinę svetainę. Taisyklės primenamos tėvų susirinkimų metu.

25. Tvarka skelbiama mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_